Document ID: 32002R1313

Komisijas Regula (EK) Nr. 1313/2002
(2002. gada 19. jūlijs),
ar ko attiecībā uz mūžizglītības sīku aprakstu 2003. gada ad hoc modulim īsteno Padomes Regulu (EK) Nr. 577/98 par darbaspēka izlases veida apsekojuma organizēšanu Kopienā
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes Regulu (EK) Nr. 577/98 par darbaspēka izlases veida apsekojuma organizēšanu Kopienā [1], un jo īpaši tās 4. panta 2. punktu,
tā kā:
(1) Komisijas Regulā (EK) Nr. 1626/2000 [2], ar ko īsteno Padomes Regulu (EK) Nr. 577/98 par darbaspēka izlases veida apsekojuma organizēšanu Kopienā, ir izstrādāta ad hoc moduļu programma darbaspēka apsekojumam no 2001. līdz 2004. gadam, kurā ir iekļauts mūžizglītības ad hoc modulis.
(2) Saskaņā ar Regulas (EK) Nr. 577/98 4. panta 2. punktu vismaz 12 mēnešus pirms attiecīgā moduļa pārskata perioda sākuma ir jāsagatavosīki izstrādāts ad hoc modulī vajadzīgās informācijas saraksts.
(3) Komisijas Paziņojuma COM(2001) 678 par "Faktisku mūžizglītības īstenošanu Eiropā" 4. punkta 3. apakšpunktā uzsvērts, ka saskaņotas un visaptverošas mūžizglītības stratēģijas attīstībai un īstenošanai ir būtiska salīdzināmā informācija un statistiskie pasākumi un ka statistika un rādītāji jau ir esošo iniciatīvu būtiska sastāvdaļa mūžizglītības jomā, lai uzraudzītu gan noteikto mērķu sasniegšanas, gan politikas mērķu īstenošanas gaitu.
(4) Dalībvalstīm saskaņā ar Nodarbinātības C vadlīniju 2002. gadam jānosaka valstu mērķi, lai palielinātu investīcijas cilvēkresursos, kā arī līdzdalību tālākizglītībā un mācībās (gan oficiālajās, gan neformālajās), un regulāri jāuzrauga šo mērķu sasniegšanas gaita.
(5) Šajā regulā paredzētie pasākumi saskan ar atzinumu, ko sniegusi Statistikas programmas komiteja, kas izveidota ar Padomes Lēmumu 89/382/EEK, Euratom [3],
IR PIEŅĒMUSI ŠO REGULU.
1. pants
Sīki izstrādāts 2003. gadā apkopojamās informācijas saraksts ad hoc modulī par mūžizglītību ir izklāstīts šīs regulas pielikumā.
2. pants
Šī regula stājas spēkā septītajā dienā pēc tās publicēšanas Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2002. gada 19. jūlijā

Labels: 12
9
19